**Ramasjang indtager September Shows i LEGOLAND®**

***Der er fest og masser af sjov, når de seje stjerner fra DR Ramasjang indtager Eventscenen i LEGOLAND hver lørdag i september. På programmet er både Hr. Skæg, Onkel Reje, Kristian og Ramasjang Mysteriet, og lørdag den 2. september sætter Motor Mille fart på festlighederne.***

Der er underholdning for alle størrelser, når en række af stjernerne i Ramasjang-familien træder ud af fjernsynet og op på Eventscenen i LEGOLAND hver lørdag i september. Udover at lave sjov og ballade med Motor Mille, byder September Shows også på mystik med Kristian og Ramasjangmysteriet, Sang og sjov om tal og bogstaver med Hr. Skæg og ballade med Onkel Reje.

* Der er den mest fantastiske stemning, når vi har besøg fra selveste Ramasjang. Genkendelsens glæde er stor hos de små, og det lyser også ud af forældrene, at de også kigger med i smug, når Ramasjang ruller over skærmene derhjemme. De er i hvert fald virkelig gode til at synge med, siger Pernille Steffensen, Event Manager i LEGOLAND.

**Rynke forvandler eventområdet til en jungle**De fem koncerter foregår alle på eventområdet i LEGOLAND, som i anledning af årets September Shows vil være omdannet til en hyggelig jungle i samarbejde med Rynkeby. I løbet af dagen vil der være fyldt med aktiviteter og konkurrencer, hvor man blandt andet kan danse med aben, Rynke, der også inviterer til Meet’n’Greet.

Eventområdet er åbent fra 12-17, med Ramasjang shows kl. 13 og kl. 15. Det er også muligt at danse abeskørt med Rynke, på Eventscenen, kl. 14 og kl. 16.

**September Shows i Eventområdet:**

Lørdag d. 2. september: Motor Mille

Lørdag d. 9. september: Onkel Reje

Lørdag d. 16. september: Hr. Skæg

Lørdag d. 30. september: Kristian og Ramasjang Mysteriet

For mere information kontakt pressechef Julie Sloth Blumensaat på Tlf. 79501801 / julie.sloth@LEGOLAND.dk